****

**“БДЖ – ПЪТНИЧЕСКИ ПРЕВОЗИ” ЕООД**

**цЕНТРАЛНО УПРАВЛЕНИЕ**

ул. “Иван Вазов” № 3, София 1080, България

тел (+359 2) 987 88 69

bdz\_passengers@bdz.bg

[www.bdz.bg](http://www.bdz.bg)

**О Б Я В Л Е Н И Е**

**„БДЖ – ПЪТНИЧЕСКИ ПРЕВОЗИ” ЕООД,**

**обявява търг с тайно наддаване за продажба в 1 /един/ лот на 3 броя движими вещи:**

**Дробеструйна установка за дребни детайли – 1 брой, Машина за полагане на изолация 41 – 12337 – 1 брой, Кондуктор за изрязване на странични стени – 1 брой, в състоянието в което са, собственост на „БДЖ – Пътнически превози” ЕООД, намиращи се на територията на „Вагонен завод – Интерком” АД, с адрес: гр. Дряново**

**1. Описание на обекта на търга:** продажба в 1 /един/ лот на 3 /три/ броя движими вещи: Дробеструйна установка за дребни детайли – 1 брой, Машина за полагане на изолация 41 – 12337 – 1 брой, Кондуктор за изрязванена странични стени – 1 брой, в състоянието в което са, собственост на „БДЖ – Пътнически превози” ЕООД, намиращи се на територията на „Вагонен завод – Интерком” АД, с адрес: гр. Дряново.

**2. Начална тръжна цена и стъпка на наддаване:**

* Начална тръжна цена на лота от 3 броя движими вещи – **16 790,00 лева** /шестнадесет хиляди седемстотин и деветдесет/.
* Стъпка на наддаване – **1 679 лева** /хиляда шестстотин седемдесет и девет/.

Началната тръжна цена на лота от 3 броя движими вещи е без ДДС.

ДДС се начислява върху достигнатата на търга продажна цена за лота от 3 броя движими вещи при спазване на разпоредбите на Закона за данък върху добавената стойност /ЗДДС/ и Правилника за прилагане на ЗДДС.

Ценовото предложение не може да бъде по-малко от посочената начална тръжна цена или трябва да бъде равно на сбора от посочената начална тръжна цена плюс една или повече наддавателни стъпки.

**3. Вид на търга:** с тайно наддаване по реда на раздел V от Правилника за реда за упражняване правата на държавата в търговските дружества с държавно участие в капитала (ПРУПДТДДУК ) и при условията на „Вътрешни правила за сключване на сделки с движимо имущество, собственост на „Холдинг БДЖ” ЕАД, „БДЖ – Товарни превози” ЕООД и „БДЖ – Пътнически превози” ЕООД”, в сила от 18.01.2018 г. Заседанието по провеждането на търга с тайно наддаване е открито за всички кандидати, подали заявление за участие и допуснати до участие в търга от комисията, назначена за провеждането му.

**Присъствието на допуснатите до участие в търга кандидати е задължително.**

**4.** **Начин на плащане:** Всички дължими плащания по сключения договор и начина им на плащане са описани в проекта на договора към тръжната документация.

**5. Дата, място и час на провеждане на търга:** търгът ще се проведе на **12.06.2018 г.** от 10.00 ч. в сградата на „БДЖ – Пътнически превози” ЕООД в гр. София, ул. “Иван Вазов” № 3.

Регистрацията на участниците ще се извърши от тръжната комисия в обявения ден и час за откриване на търга.

**6.** **Ред за получаване на тръжна документация:** тръжна документация ще се продава всеки работен ден от 9.00 ч. до 16.00 ч. в срок до **06.06.2018 г.** /включително/ в гр. София, ул. “Иван Вазов” № 3, ет. 1, деловодство, срещу заплатена такса от **100,00 /сто/ лева** **без ДДС** в касата на „БДЖ – Пътнически превози” ЕООД, гр. София, ул. “Иван Вазов” № 3.

**7.** **Условия за оглед на обекта:** оглед на движимите вещи ще се извършва срещу представяне на документ за закупена тръжна документация, всеки работен ден от 9.00 ч. до 16.00 ч., в срок до **07.06.2018 г. /**включително/ и в присъствието на длъжностно лице.

**8. Депозитът за участие в търга,** в размер на 8 395,00 лева /осем хиляди триста деветдесет и пет/, се внася в срок до **08.06.2018 г.** /включително/ по банкова сметка, посочена в тръжната документация.

„БДЖ – Пътнически превози” ЕООД не дължи лихви по внесените депозити.

**9**. **Краен срок за приемане на заявленията за участие:** заявления за участие в търга ще се приемат до 16.00 ч. на **11.06.2018 г.** в деловодството на “БДЖ – Пътнически превози” ЕООД, гр. София, ул. „Иван Вазов” № 3, ет. 1.

**10. Ден, място и час на повторно провеждане на търга:** в случай на непроведен търг, повторното му провеждане ще се извърши на **22.06.2018 г.** от 10.00 ч. в сградата на “БДЖ – Пътнически превози” ЕООД, адрес: гр. София, ул. “Иван Вазов” № 3, при което:

* тръжната документация ще се продава при условията на т. 6 от настоящото обявление, в срок до **18.06.2018 г**. /включително/;
* оглед на активите се извършва при условията на т. 7 от настоящото обявление, в срок до **19.06.2018 г.** /включително/;
* депозитът за участие в търга се внася при условията и по реда на т. 8 от настоящото обявление в срок до **20.06.2018 г**. /включително/;
* Заявленията за участие ще се приемат до 16.00 ч. на **21.06.2018 г.** в деловодството на “БДЖ – Пътнически превози” ЕООД, гр. София, ул. „Иван Вазов” № 3, етаж 1.

**11.** **Изисквания към участниците:**

* Не се допускат до участие в търга лица, които имат задължения към „БДЖ – Пътнически превози” ЕООД и/или свързаните с него юридически лица – “Холдинг БДЖ” ЕАД и/или „БДЖ – Товарни превози” ЕООД към датата на подаване на документите за участие. /Под „задължения” се разбират такива с настъпил падеж./
* Не се допускат до участие в търга еднолични търговци и юридически лица, намиращи се в производство за обявяване в несъстоятелност.
* За участие в търга се допускат кандидати, закупили тръжна документация, внесли в указаните размери и срокове депозити и подали заявление за участие, съгласно условията, описани в Тръжната документация.

*За контакти: тел./факс:02/8 907 304.*